**Joshua Brook** (s. 17. kesäkuuta 1999 Roblin, Manitoba, Kanada) on kanadalainen jääkiekkopuolustaja, joka pelaa SM-liigajoukkue Rauman Lukossa. Hän laukoo oikealta.

Ura
---

### Seuraura

Brook toimi kaudella 2013–2014 Notre Dame Houndsin U15-joukkueen varakapteenina. Moose Jaw Warriors varasi hänet koko WHL:n varaustilaisuuden neljäntenä pelaajana kesällä 2014. Kauden 2014–2015 Brook pelasi pääasiassa Notre Dame Houndsin U18-joukkueessa. Hän sijouttui tehoilla 9+27=36 koko SMAAAHL-sarjan puolustajien pistepörssissä toiseksi edellään vain Regina Pat Canadiansin Jake Tesarowski. Brook palkittiin kauden päätteeksi sarjan parhaana puolustaja ja hänet valittiin ensimmäiseen tähdistökentälliseen. Brook debytoi myös Warriorsin WHL-joukkueessa, jossa hän pelasi yhden ottelun saaden yhden kahden minuutin jäähyn. Brook edusti samalla kaudella myös Manitoban joukkuetta Kanadan talvikisoissa, jossa hän toimi joukkueen varakapteenina ja voitti pronssia. Kaudella 2015–2016 Brook pelasi Moose Jaw Warriorsin WHL-joukkueessa 30 runkosarjaottelua tehopistein 4+6=10 ja kymmenen playoff-ottelua tehopistein 1+4=5. Kaudella 2016–2017 hän oli tehoilla 8+32=40 joukkueen tehokkain puolustaja. Pudotuspeleissä Brook oli Warriorsin paras pistemies ja syöttäjä tehoilla 2+5=7.

Montreal Canadiens varasi Brookin toisella kierroksella 56. pelaajana NHL:n varaustilaisuudessa 2017. Jo heinäkuussa hän kuitenkin loukkasi ranteensa seuran kehitysleirillä ja oli leikkaushoitoa vaatineen vamman vuoksi sivussa marraskuun lopulle. Brook pelasi kaudella 2017–2018 WHL:n runkosarjassa vain 45 ottelua, mutta hän oli kuitenkin Moose Jaw Warriorsin tehokkain puolustaja tehoilla 3+29=32.

Syyskuussa 2018 Brook teki kolmivuotisen NHL-tulokassopimuksen Montreal Canadiensin kanssa. Hän jatkoi kaudella 2018–2019 vielä Moose Jaw Warriorsin WHL-joukkueessa. Brook teki runkosarjassa 1.27 pisteen ottelukohtaisella keskiarvolla 59 ottelussa tehot 16+59=75, joilla hän jakoi koko liigan puolustajien pistepörssin voiton Saskatoon Bladesin Dawson Davidsonin kanssa. Brook vei suuremman maalimääränsä turvin kuitenkin varsinaisen kärkisijan. Hänet valittiin kauden päätteeksi WHL:n itäisen konferenssin ensimmäiseen tähdistökentälliseen. WHL-kauden päätyttyä maaliskuussa 2019 Brook liittyi AHL-joukkue Laval Rocketin vahvuuteen, jossa hän pelasi seitsemän runkosarjaottelua tehden yhden syöttöpisteen.

Kauden 2019–2020 Brook pelasi kokonaan Laval Rocketin AHL-joukkueessa, jossa hänen varsinainen tulokaskautensa toi 60 runkosarjaottelussa tehot 4+9=13, kunnes koronaviruspandemia päätti AHL-kauden maaliskuussa 2020. Pandemian lyhentämällä kaudella 2020–2021 Brook pelasi 33 runkosarjaottelua tehopistein 2+13=15. Marraskuussa 2020 Canadiens lainasi hänet Saksan DEL-liigan Krefeld Pinguineen, mutta Brook ei kuitenkaan ehtinyt pelata siellä otteluakaan ennen sarjan käynnistymistä. Canadiens lähetti hänet tammikuun 2021 harjoitusleirin päätteeksi Rocketin AHL-joukkueeseen, jossa Brook pelasi pandemian lyhentämällä kaudella 33 runkosarjaottelua tehopistein 2+13=15.

Kesken syksyn 2021 harjoitusleirin Brook joutui yli kolmeksi kuukaudeksi sivuun leikkaushoitoa vaatineen polvivamman vuoksi. Kuntouduttuaan hän palasi tammikuussa 2022 Laval Rocketin harjoitusvahvuuteen. Brook palasi peleihin helmikuussa ja hän pelasi kuusi ottelua ilman tehopisteitä, kunnes huhtikuussa Brook lähetettiin Rocketista edelleeen ECHL-joukkue Trois-Rivières Lionsin vahvuuteen. Hän pelasi siellä kuusi runkosarjaottelua tehden yhden maalin ja seitsemän playoff-ottelua tehopistein 1+5=6. Brook jakoi pudotuspeleissä joukkueen sisäisen syöttöpörssin voiton Peter Abbondonaton kanssa.

Elokuussa 2022 Brook teki vapaana agenttina vuoden mittaisen AHL-sopimuksen Calgary Wranglersin kanssa. Hän osallistui samana syksynä myös Calgary Flamesin NHL-harjoitusleirille. Brookin kausi 2022–2023 jäi myös rikkonaiseksi ja hän pelasi AHL:ssä 13 runkosarja- ja kaksi playoff-ottelua.

Kaudeksi 2023–2024 Brook siirtyi vuoden mittaisella sopimuksella SM-liigajoukkue Rauman Lukkoon.

### Maajoukkueura

Brook pelasi alle 20-vuotiaiden MM-kilpailuissa vuonna 2019 ja alle 18-vuotiaiden MM-kilpailuissa vuonna 2017. Hän pelasi myös alle 18-vuotiaiden Ivan Hlinkan muistoturnauksessa vuonna 2016. Brook edusti myös Canada Redin joukkuetta World U-17 Hockey Challengessa vuonna 2015, jolloin hän jakoi kolmella osumallaan joukkueen sisäisen maalipörssin voiton Antoine Morandin ja Joël Teasdalen kanssa.

Brook edusti myös Kanadan A-maajoukkuetta Spengler Cupissa vuonna 2022.

Muuta
-----

Brookin pikkuveljet Jakob ja Aidan pelasivat kaudella 2022–2023 MJHL-junioriliigan Dauphin Kingsissa. Veljesten isä Dwayne Brook pelasi hyökkääjänä Brandonin yliopistojoukkueessa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2014–2015 | Moose Jaw Warriors | WHL | 1 | 0 | 0 | 0 | 2 | – | – | – | – | – |
| 2015–2016 | Moose Jaw Warriors | WHL | 30 | 4 | 6 | 10 | 18 | 10 | 1 | 4 | 5 | 6 |
| 2016–2017 | Moose Jaw Warriors | WHL | 69 | 8 | 32 | 40 | 61 | 7 | 2 | 5 | 7 | 10 |  |  |  |  |  |  | U18 | 5 | 0 | 2 | 2 | 4 |
| 2017–2018 | Moose Jaw Warriors | WHL | 45 | 3 | 29 | 32 | 36 | 14 | 1 | 5 | 6 | 10 |
| 2018–2019 | Moose Jaw Warriors | WHL | 59 | 16 | 59 | 75 | 89 | 4 | 0 | 3 | 3 | 14 | Ykköstähdistö |  |  |  |  |  | JMM | 5 | 0 | 2 | 2 | 0 |
|  | Laval Rocket | AHL | 7 | 0 | 1 | 1 | 10 | – | – | – | – | – |
| 2019–2020 | Laval Rocket | AHL | 60 | 4 | 9 | 13 | 43 | – | – | – | – | – |
| 2020–2021 | Laval Rocket | AHL | 33 | 2 | 13 | 15 | 33 | – | – | – | – | – |
| 2021–2022 | Laval Rocket | AHL | 6 | 0 | 0 | 0 | 8 | – | – | – | – | – |
|  | Trois-Rivières Lions | ECHL | 6 | 1 | 0 | 1 | 4 | 7 | 1 | 5 | 6 | 2 |
| 2022–2023 | Calgary Wranglers | AHL | 13 | 1 | 5 | 6 | 10 | 2 | 0 | 0 | 0 | 0 |
| 5 kautta | yhteensä | AHL | 119 | 7 | 28 | 35 | 104 | 2 | 0 | 0 | 0 | 0 |
| 1 kausi | yhteensä | ECHL | 6 | 1 | 0 | 1 | 4 | 7 | 1 | 5 | 6 | 2 |

Lähteet
-------

* Josh Brook The Internet Hockey Databasessa (englanniksi)
* Josh Brook Eurohockey-sivustolla (englanniksi)
* Josh Brook *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Josh Brook *Elite Prospects*. Everysport Media Group AB.  (englanniksi)
2. ↑  Elite Prospects - SMAAAHL Stats 2014-2015 *eliteprospects.com*. Everysport Media Group AB. Viitattu 9.8.2023. (englanniksi)
3. ↑  Elite Prospects - Moose Jaw Warriors *eliteprospects.com*. Everysport Media Group AB. Viitattu 9.8.2023. (englanniksi)
4. ↑  St-Louis, David: Catching The Torch: CHL Habs prospects — Josh Brook returns from injury for his first games of the season *habseyesontheprize.com*.  5.12.2017. Eyes On The Prize. Viitattu 9.8.2023. (englanniksi)
5. ↑  Elite Prospects - Moose Jaw Warriors *eliteprospects.com*. Everysport Media Group AB. Viitattu 9.8.2023. (englanniksi)
6. ↑  Three-year, entry-level contract for defenseman Josh Brook *nhl.com/canadiens*.  21.9.2018. MONTREAL:  Montreal Canadiens. Viitattu 9.8.2023. (englanniksi)
7. ↑  Elite Prospects - WHL Stats 2017-2018 *eliteprospects.com*. Everysport Media Group AB. Viitattu 9.8.2023. (englanniksi)
8. ↑  Canadiens blue-line prospect Josh Brook to make pro debut with Rocket *montrealgazette.com*.  29.3.2019. Postmedia Network Inc. Viitattu 9.8.2023. (englanniksi)
9. ↑  Canadiens announce loaning Josh Brook to the Krefeld Pinguine *nhl.com/canadiens*.  5.11.2020. MONTREAL:  Montreal Canadiens. Viitattu 9.8.2023. (englanniksi)
10. ↑  Josh Brook sent to AHL – will play for Laval Rocket *eprinkside.com*.  27.1.2022. Everysport Media Group AB. Viitattu 9.8.2023. (englanniksi)
11. ↑  Book, Jared: Josh Brook’s assignment to the ECHL may be the step he needs to get back on track *habseyesontheprize.com*.  8.4.2022. Eyes On The Prize. Viitattu 9.8.2023. (englanniksi)
12. ↑  Elite Prospects - Trois-Rivières Lions *eliteprospects.com*. Everysport Media Group AB. Viitattu 9.8.2023. (englanniksi)
13. ↑  WRANGLERS SIGN JOSH BROOK *nhl.com/flames*.  12.8.2022. Calgary Flames. Viitattu 9.8.2023. (englanniksi)
14. ↑  2022-23 TRAINING CAMP ROSTER ANNOUNCED *nhl.com/flames*.  21.9.2022. Calgary Flames. Viitattu 9.8.2023. (englanniksi)
15. ↑  Puolustaja Josh Brook ja hyökkääjä Brayden Burke Lukkoon vuoden sopimuksilla! *raumanlukko.fi*.  26.5.2023. Rauman Lukko Oy. Viitattu 9.8.2023.
16. ↑  Elite Prospects - Canada Red U17 *eliteprospects.com*. Everysport Media Group AB. Viitattu 9.8.2023. (englanniksi)
17. ↑  Jakob Brook *Elite Prospects*. Everysport Media Group AB.  (englanniksi)
18. ↑  Aidan Brook *Elite Prospects*. Everysport Media Group AB.  (englanniksi)
19. ↑  Dwayne Brook *Elite Prospects*. Everysport Media Group AB.  (englanniksi)

Lukko – SM-liiga
9 Stenqvist |
11 Reunanen |
15 Tiihonen |
16 Ylitalo |
17 Pa. Westerholm |
19 Järvenpää |
20 Nyman |
24 Krannila |
27 Po. Westerholm |
29 Suni |
30 Salonen |
34 Harvey |
38 Almari |
39 Tieksola |
41 Burke |
42 Abt |
48 Ikonen |
51 Korkka |
57 Brook |
60 Lebedeff |
62 Mattila (**C**) |
64 Kainulainen |
71 Ervasti |
72 Piipponen (**A**) |
82 Tolppola |
92 Repo (**A**) |
93 Nieminen |
97 Fontaine  

Valmentajat Lämsä – Kauvosaari – Hämäläinen – Vuorio – Hakkarainen – Pasanen – Kuosmanen